.td_uid_2_616dc81b2f9d9_rand.td-a-rec-img{text-align:left}.td_uid_2_616dc81b2f9d9_rand.td-a-rec-img img{margin:0 auto 0 0} Il-gazzetta The Times tal-Ingilterra qed tirraporta li l-persuni li qed jiġu akkużati li pprovdew il-bomba li qatlet lill-ġurnalista Daphne Caruana Galizia, jaf għandhom bomba oħra, moħbija Malta, lesta biex tkun użata. F'artiklu ppublikat it-Tnejn filgħodu l-gazzetta qalet li skont l-investigaturi jirriżulta li l-akkużati għandhom konnessjoni mal-kriminalità fir-Renju Unit. Tlett irġiel, l-aħwa Robert u Adrian Agius, magħrufa bħala tal-Maksar u Jamie Vella ġew akkużati b'kompliċità fil-qtil ta' Daphne Caruana Galizia talli pprovdew il-bomba li tpoġġet mal-karozza tal-ġurnalista. Huma qed jaffaċċjaw akkużi anke b'rabta mal-qtil tal-avukat Carmel Chircop li seħħ f'Ottubru tal-2015. Dwar dan il-każ akkużat magħhom hemm George Degiorgio magħruf bħala "Iċ-Ċiniż" li flimkien ma' ħuh, Alfred, diġà qed jaffaċċja akkużi dwar il-qtil ta' Caruana Galizia. Filmat: L-aħwa tal-Maksar, Vella u ċ-Ċiniż jiċħdu l-akkużi kontrihom Id-dettalji l-ġodda dwar bomba oħra lesta biex tintuża ħarġu hekk kif is-Sibt tfakkar ir-raba' anniversarju mill-assassinju ta' Daphne Caruana Galizia li ħadmet fuq stejjer ta' ħasil ta' flus, korruzzjoni u kriminalità organizzata u li aktar dettalji komplew ħerġin anke wara l-qtil tagħha. Akkużat b'kompliċità fl-assassinju tagħha hemm in-negozjant Yorgen Fenech, li kien responsabbli mill-konsorzju tal-Electorgas u li Daphne Caruana Galizia kienet qed tinvestiga. Hi kixfet ukoll l-iskandlu tal-Panama Papers fejn jissemmew l-eks Ministru Konrad Mizzi u l-eks Chief of Staff Keith Schembri li kellhom kumpanija sigrieta fejn fiha kienu se jirċievu flus mill-kumpanija sigrieta f'Dubai 17 Black li wara l-qtil ta' Daphne ħareġ li hi ta' Yorgen Fenech. Jinkixef min hu s-sid ta' Macbridge F'Ġunju ġie rrapurtat li l-armi, l-munizzjon, kif ukoll materjal suspettat splussiv, li nstabu f'qiegħ il-baħar f'Miġra l-Ferħa huma marbuta mal-aħwa ta' Maksar, Robert u Adrian Agius. F'artiklu li kien ippublikat mill-gazzetta Times of Malta kien ingħad li huma l-istess tip bħal dak użat għall-bomba li qatlet lill-ġurnalista Daphne Caruana Galizia. Jirriżulta li l-armi u l-materjal splussiv, li kienu jinkludu AK-47s, kienu intenzjonati li jintużaw Malta. Instab detonatur jixbah dak li ntuża biex inqatlet Daphne – rapport Dawn kienu instabu f'basktijiet apposta li jilqgħu għall-ilma, f'qiegħ il-baħar f'Miġra l-Ferħa fl-inħawi tar-Rabat, waqt ħidma tal-Ispecial Intervention Unit tal-Pulizija assistiti minn patrol boat tal-Forzi Armati ta' Malta. Skont dak irrappurtat mit-Times of Malta, l-investigaturi qed jaħdmu fuq it-teorija li d-detonatur hu wieħed mit-tlieta impurtati fil-pajjiż minn Ta' Maksar permezz ta' konnessjonijiet li huma għandhom ma' gruppi kriminali oħra barra l-pajjiż. L-armi misjuba fil-baħar "marbuta mal-aħwa Ta' Maksar" Mill-Peru għall-Olanda Intant, il-gazzetta The Times tal-Ingilterra irrapurtat li Ta' Maksar huma involuti wkoll f'ċirku ta' traffikar tad-droga mill-Peru għall-Olanda. Dan minbarra li għandhom konnessjonijiet ma’ traffikanti tal-armi tal-mafja taljana. Ġie żvelat ukoll li huma ngħaqdu ma’ Ingliż u żewġ Libjani li allegatament għandhom konnessjonijiet mal-eks ditattur Muammar Ghaddafi, bl-iskop li jitraffikaw sigaretti lejn ir-Renju Unit minn Malta. Jirriżulta li membri tal-grupp kirminali Inġliż b’konnesjonijiet ma’ Ta’ Maksar vjaġġaw ta’ spiss lejn Malta u li Jamie Vella mar nke l-Ingilterra fi Frar tal-2017. Il-Pulizija qed tissuspetta wkoll li Ta’ Maksar kienu jitraffikaw il-kokaina mir-Renju Unit lejn Malta f’karozzi misruqa fosthom Mercedes bajda li nsterqet minn Cheshire. Is-suspett dwar it-tielet bomba Skont The Times tal-Ingilterra l-Pulizija jridu jsiru jafu fejn inħbiet it-tielet bomba. Ġie rrapurtat li jista’ jkun li ntużat f’farmhouse lura fl-2018 fejn kien weġġa’ gravi raġel u saret anke ħsara f’karozzi pparkjati fil-viċinanzi għalkemm l-investigaturi qed jissuspettaw li l-bomba għadha moħbija x’imkien, lesta biex tintuża. Biżżejjed provi biex Ta’ Maksar, Vella u ċ-Ċiniż jitpoġġew taħt att ta’ akkuża Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta’ Newsbook minn hawn . .td_uid_3_616dc81b2fee4_rand.td-a-rec-img{text-align:left}.td_uid_3_616dc81b2fee4_rand.td-a-rec-img img{margin:0 auto 0 0}